Numărul operațiunilor de schimbare a sediului social în cazul societăților cu răspundere limitată (SRL), respectiv schimbare a sediului profesional în cazul persoanelor fizice autorizate, din sectorul 4 al Municipiului București în alte sectoare sau județe din România a crescut cu circa 47% în perioada ianuarie-aprilie 2018 în comparație cu aceeași perioadă din anul 2017, motivul principal fiind majorarea taxei de salubrizare de către primăria sectorului 4, condusă de Daniel Băluță.

”În primele luni din 2018, în raport cu aceeași perioadă a anului trecut, numărul de operațiuni privind schimbările de sedii sociale și profesionale din sectorul 4 a înregistrat o creștere importantă determinată în principal de modificările asupra taxelor percepute entităților juridice cu sediul social sau secundar în sectorul 4, respectiv taxa de salubrizare”, a declarat Cristian Bărcan, fondator al REGnet.ro, companie specializată în înființări și modificări de SRL și PFA.

Astfel, numărul total de operațiuni privind schimbarea sediului social sau profesional din sectorul 4 al Muncipiului București a fost în perioada ianuarie-aprilie 2018 în număr de 446, în comparație cu un număr de 303 față de perioada ianuarie-aprilie a anului 2017, deci o creștere de aproximativ 47%, arată datele Oficiului Național al Registrului Comerțului (ONRC), analizate de REGnet.ro.

Totodată, luând în considerare că media lunară pe parcursul unui an în ce privește operațiunile de schimbări de sediu social sau profesional este de circa 780 la nivelul municipiului București, numărul în creștere al schimbărilor de sediu din sectorul 4 reprezintă la începutul anului 2018 un procent de aproximativ 14%/lună din totalul operațiunilor de schimbare de sediu în comparație cu un procent de 9,6%/lună în 2017.

Numărul dizolvarilor profesioniștilor la nivelul Municipiului București a crescut în perioada ianuarie-aprilie 2018 în comparație cu aceeași perioadă din anul 2017 cu 55%, creștere înregistrând totodată și numărul profesioniștilor intrați în procedura insolvenței, respectiv cu un procent de 12%.

Despre taxa de salubrizare din sectorul 4

Potrivit Hotnews.ro, Tribunalul București a admis cererea de chemare în judecată a consilierilor PNL Sector 4 și a dispus anularea majorării taxei de salubrizare stabilită prin Hotărârile Consiliului Local Sector 4 nr. 347/2018 și 2/2018. Răzvan Sava, consilier PNL Sector 4, a declarat pentru HotNews.ro că încasarea taxei este suspendată până la rămânerea definitivă a hotărârii.

Potrivit celor două hotărâri, taxa de salubrizare din Sectorul 4 este: